CELEX: 31991R1960
Language: el
Date: 1991-06-21 00:00:00
Title: Κανονισμός (ΕΟΚ) αριθ. 1960/91 της Επιτροπής της 21ης Ιουνίου 1991 για τον καθορισμό των λεπτομερειών εφαρμογής των διατάξεων του άρθρου 43 του κανονισμού (ΕΟΚ) αριθ. 4028/86 του Συμβουλίου όσον αφορά την κοινοτική συνδρομή που χορηγείται υπό μορφή επιδοτήσεων επιτοκίου ή εισφοράς σε ταμεία εγγυήσεων

Avis juridique important

|

31991R1960

Κανονισμός (ΕΟΚ) αριθ. 1960/91 της Επιτροπής της 21ης Ιουνίου 1991 για τον καθορισμό των λεπτομερειών εφαρμογής των διατάξεων του άρθρου 43 του κανονισμού (ΕΟΚ) αριθ. 4028/86 του Συμβουλίου όσον αφορά την κοινοτική συνδρομή που χορηγείται υπό μορφή επιδοτήσεων επιτοκίου ή εισφοράς σε ταμεία εγγυήσεων  

Επίσημη Εφημερίδα αριθ. L 181 της 08/07/1991 σ. 0107 - 0114

ΚΑΝΟΝΙΣΜΟΣ ( ΕΟΚ ) αριθ . 1960/91 ΤΗΣ ΕΠΙΤΡΟΠΗΣ  της 21ης Ιουνίου 1991  για τον καθορισμό των λεπτομερειών εφαρμογής των διατάξεων του άρθρου 43 του κανονισμού ( ΕΟΚ ) αριθ . 4028/86 του Συμβουλίου όσον αφορά την κοινοτική συνδρομή που χορηγείται υπό  μορφή επιδοτήσεων επιτοκίου ή εισφοράς σε ταμεία εγγυήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,   Έχοντας υπόψη :   τη συνθήκη για την ίδρυση της Ευρωπαϊκής Οικονομικής Κοινότητας,   τον κανονισμό ( ΕΟΚ ) αριθ . 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας ( 1 ), όπως τροποποιήθηκε από τον κανονισμό ( ΕΟΚ )  αριθ. 3944/90 ( 2 ), και ιδίως το άρθρο 43 παράγραφος 4 και το άρθρο 21γ παράγραφος 4,   Εκτιμώντας :   ότι τα άρθρα 43 και 21γ του κανονισμού ( ΕΟΚ ) αριθ . 4028/86 ορίζουν ότι η χρηματοδοτική συνδρομή που χορηγείται για την αναδιάρθρωση, την ανανέωση ή τον εκσυγχρονισμό του αλιευτικού στόλου, για την ανάπτυξη της υδατοκαλλιέργειας και τη διευθέτηση της  παράκτιας ζώνης καθώς και για σχέδια μεικτών επιχειρήσεων μπορεί επίσης να λάβει τη μορφή επιδοτήσεων επιτοκίου ή εισφοράς κεφαλαίου για τη σύσταση ή την ανάπτυξη ταμείων εγγυήσεων -  ότι είναι αναγκαίο να καθοριστούν οι λεπτομέρειες εφαρμογής των διατάξεων των άρθρων 43 και 21γ του προαναφερθέντος κανονισμού -  ότι κρίνεται σκόπιμο, ιδίως ενόψει μιας μεγαλύτερης διοικητικής απλοποίησης, να κεφαλαιοποιηθεί η κοινοτική συνδρομή εφόσον αυτή λαμβάνει τη μορφή επιδοτήσεων επιτοκίου και να καταβληθεί στο χρηματοδοτικό οργανισμό με τον οποίο έχει συναφθεί το  δάνειο -  ότι είναι αναγκαίο να προσδιοριστούν, ενόψει των στόχων που καθορίστηκαν από τον κανονισμό ( ΕΟΚ ) αριθ . 4028/86, οι υποχρεώσεις που επιβάλλονται στα ταμεία εγγυήσεων για δάνεια που έχουν συναφθεί με σκοπό την πραγματοποίηση των σχεδίων -  ότι τα μέτρα που προβλέπει ο παρών κανονισμός είναι σύμφωνα με τη γνώμη της Μόνιμης Επιτροπής επί των Δομών της Αλιείας,    ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Ο παρών κανονισμός καθορίζει τις λεπτομέρειες εφαρμογής της κοινοτικής συνδρομής εφόσον αυτή χορηγείται ολικώς ή μερικώς υπό μορφή επιδοτήσεων επιτοκίου ή/και εισφοράς κεφαλαίου για τη σύσταση ή την ανάπτυξη  ταμείων εγγυήσεων στο πλαίσιο των τίτλων ΙΙ, IV και VIa του κανονισμού ( ΕΟΚ ) αριθ . 4028/86 . Άρθρο 2 1 .  Το σύνολο ή τμήμα της κοινοτικής συνδρομής για τα σχέδια που υποβλήθηκαν στο πλαίσιο των τίτλων ΙΙ, IV και VIa του κανονισμού ( ΕΟΚ ) αριθ . 4028/86  μπορεί να χορηγηθεί υπό μορφή επιδοτήσεων επιτοκίου .  2 .  Η επιδότηση επιτοκίου μπορεί να χορηγηθεί για μέγιστη διάρκεια τριών ετών . Άρθρο 3 1 .  Εφόσον ζητείται η κοινοτική συνδρομή να λαμβάνει τη μορφή επιδοτήσεων επιτοκίου για τα δάνεια που έχουν συναφθεί από τον αιτούντα, η αίτηση πρέπει να συνοδεύεται  από τον πίνακα που περιλαμβάνεται στο παράρτημα 1 .  Το κράτος μέλος πιστοποιεί πάνω στην αίτηση ότι τα έγγραφα που έχουν υποβληθεί από τον αιτούντα είναι σύμφωνα με τους ισχύοντες εθνικούς και κοινοτικούς κανόνες .  2 .  Για το τμήμα της κοινοτικής συνδρομής που χορηγείται υπό μορφή επιδοτήσεων επιτοκίου, το ποσό που αντιστοιχεί στο κεφάλαιο καταβάλλεται στο χρηματοδοτικό οργανισμό με τον οποίο ο αιτών έχει συνάψει το δάνειο κατόπιν υποβολής του πίνακα που  περιλαμβάνεται στο παράρτημα ΙΙ . Το κράτος μέλος πιστοποιεί ότι οι παρεχόμενες πληροφορίες είναι ακριβείς .  3 .  Η πληρωμή του τμήματος της κοινοτικής συνδρομής που χορηγείται υπό μορφή επιδοτήσεων κεφαλαίου πραγματοποιείται σύμφωνα με τις γενικές διατάξεις που εφαρμόζονται στις σχετικές αποφάσεις χορήγησης της συνδρομής . Άρθρο 4 1 .  Κατόπιν αιτήσεως ενός  κράτους μέλους, η Κοινότητα μπορεί να συνεισφέρει για τη σύσταση ή την ανάπτυξη ταμείων εγγυήσεων για δάνεια με ποσό, κατ' ανώτατο όριο, ισοδύναμο με την εισφορά του κράτους μέλους .  2 .  Η αίτηση πρέπει να συνοδεύεται από τον πίνακα που περιλαμβάνεται στο παράρτημα ΙΙΙ . Το κράτος μέλος πιστοποιεί πάνω στην αίτηση ότι οι παρεχόμενες πληροφορίες είναι ακριβείς .  3 .  Η καταβολή της κοινοτικής εισφοράς πραγματοποιείται σε μία ή περισσότερες δόσεις . Άρθρο 5 Προκειμένου να τύχει της εισφοράς της Κοινότητας, το ταμείο εγγυήσεων πρέπει να περιορίσει τη δραστηριότητά του σε διαρθρωτικές ενέργειες που έχουν σχέση με  την αλιεία και την υδατοκαλλιέργεια ή να διαθέται ένα ειδικό τμήμα για τον τομέα αυτό, με ίδιο προϋπολογισμό . Άρθρο 6 1 .  Κάθε ταμείο μπορεί να χρησιμοποιήσει την εισφορά της Κοινότητας μόνο για τις εγγυήσεις που παρέχονται υπέρ των σχεδίων που  τυγχάνουν κοινοτικής συνδρομής σύμφωνα με τους τίτλους ΙΙ, IV και VIa του κανονισμού ( ΕΟΚ ) 4028/86 .  2 .  Για ένα συγκεκριμένο σχέδιο, η εγγύηση δεν μπορεί ούτε να καλύπτει περίοδο άνω των 5 ετών ούτε να υπερβαίνει το 25 % του ποσού της κοινοτικής εισφοράς στο ταμείο, και ένα συγκεκριμένο σχέδιο μπορεί να τύχει κάλυψης μέχρι ποσού 500 000 Ecu . Άρθρο 7  1 .  Το ταμείο εγγυήσεων πρέπει να διαθέτει διαφορετικές λογιστικές καταστάσεις για την κοινοτική συμμετοχή .  2 .  Το ταμείο υποβάλλει στην Επιτροπή εξαμηνιαία αίτηση δραστηριοτήτων, η οποία περιλαμβάνει ιδίως τον κατάλογο των σχεδίων που τυγχάνουν της εγγύησης των ταμείων, καθώς και την έκταση των χορηγούμενων εγγυήσεων . Άρθρο 8 1 .  Όλα τα μερίσματα, οι  πρόσοδοι, οι τόκοι ή άλλα έσοδα που προκύπτουν από τη χρηματοδοτική συμμετοχή της Κοινότητας στο ταμείο πρέπει να προστίθενται στην αρχική συμμετοχή και να εγγράφονται στις διαφορετικές λογιστικές καταστάσεις που αναφέρονται στο άρθρο 7 .  2 .  Σε περίπτωση χρησιμοποίησης της κοινοτικής συνδρομής για τη χρηματοδότηση άλλων δραστηριοτήτων εκτός των εγγυήσεων, η Επιτροπή μπορεί να ζητήσει, ανά πάσα στιγμή, την επιστροφή του συνόλου ή τμήματος της συνδρομής που έχει ήδη καταβληθεί στο ταμείο .   3 .  Κάθε σχέδιο τροποποίησης του καταστατικού του ταμείου πρέπει να υποβάλλεται προηγουμένως στην Επιτροπή για σύμφωνη γνώμη . Εάν δεν δοθεί απάντηση εντός 30 ημερών, η τροποποίηση θεωρείται εγκριθείσα .  4 .  Εάν ένα ταμείο καταργηθεί ή εκκαθαρισθεί, το καθαρό ποσό που υπάρχει στο ταμείο επιστρέφεται πλήρως στην Κοινότητα . Άρθρο 9 Για την εφαρμογή των ανώτατων ορίων της ενίσχυσης δυνάμει του κανονισμού ( ΕΟΚ ) αριθ . 4028/86, το επιχορηγούμενο τμήμα των  εγγυήσεων που παρέχονται για ένα ταμείο που τυγχάνει συνδρομής της Κοινότητας θεωρείται ότι ισούται με μηδενικό ισοδύναμο επιχορήγησης . Άρθρο 10 Τα κράτη μέλη διατηρούν στη διάθεση της Επιτροπής, για μία περίοδο 3 ετών μετά την καταβολή του υπολοίπου  της κοινοτικής συνδρομής, όλα τα δικαιολογητικά, ή επικυρωμένα αντίγραφά τους, βάσει των οποίων χορηγήθηκε η συνδρομή που αναφέρεται στο άρθρο 1, καθώς και τους πλήρεις φακέλους των αιτούντων . Άρθρο 11 Ο παρών κανονισμός αρχίζει να ισχύει την τρίτη  ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .   Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος .   Βρυξέλλες, 21 Ιουνίου 1991 .  Για την Επιτροπή  Manuel MARIN  Αντιπρόεδρος ( 1 ) ΕΕ αριθ . L 376 της 31 . 12 . 1986, σ . 7 .  ( 2 )  ΕΕ αριθ . L 380 της 31 . 12 . 1990, σ . 1 .   ΠΑΡΑΡΤΗΜΑ Ι     Αίτηση επιδότησης επιτοκίου   Σχέδιο αριθ .   ( συμπληρώνεται από την Επιτροπή )  Αιτών :  Όνομα  Διεύθυνση :  Τηλ./Τέλεξ/Τέλεφαξ :  Αριθ . λογαριασμού :   1 . Ζητείται ένα τμήμα/το σύνολο ( 1 ) της χορηγούμενης συνδρομής να χορηγηθεί υπό μορφή επιδότησης επιτοκίου .   2.Η επιδότηση επιτοκίου προορίζεται να μειώσει τη χρηματοδοτική επιβάρυνση ενός δανείου που έχει συναφθεί/πρόκειται να συναφθεί ( 1 ) με την τράπεζα :   Όνομα :  Διεύθυνση :  Τηλ./Τέλεξ/Τέλεφαξ :   3.Οι όροι του δανείου που χορηγήθηκε/πρόκειται να χορηγηθεί ( 1 ) έχουν ως εξής :  Όροι του δανείου πριν από την καταβολή της χρηματοδοτικής κοινοτικής συνδρομής  Όροι του δανείου μετά από την καταβολή της χρηματοδοτικής κοινοτικής συνδρομής    Ποσό Επιτόκιο Διάρκεια Επιστροφή Λοιπά ( να προσδιορισθεί )                      4.Το κεφάλαιο που αντιστοιχεί στην επιδότηση επιτοκίου ( καταβάλλεται στην τράπεζα ) υπολογίστηκε ως εξής : Ημερομηνία και υπογραφή του αιτούντος ( και του δικαιούχου εάν πρόκειται για διαφορετικά φυσικά ή νομικά πρόσωπα )   Ημερομηνία και υπογραφή του ενταταλμένου της τράπεζας  Πιστοποιείται από την αρμόδια αρχή   ( ακριβής ονομασία )  ( Ημερομηνία, υπογραφή και σφραγίδα )  ( 1 )     Διαγράφετε ό,τι δεν ισχύει .   ΠΑΡΑΡΤΗΜΑ ΙΙ     Αίτηση καταβολής επιδότησης επιτοκίου   Σχέδιο αριθ .:   Αιτών:   Τράπεζα :   1 . Ζητείται να καταβληθεί το κεφάλαιο που αντιστοιχεί στην επιδότηση επιτοκίου που χορηγείται με την απόφαση της Επιτροπή της ................................................ στο σχέδιο αριθ . ........................................... της ανωτέρω  τράπεζας .   2.Το δάνειο εγκρίθηκε στις ................................................ ( επισυνάπτεται αντίγραφο του συμβολαίου ) και το ποσό τέθηκε στη διάθεση του αιτούντος στις ..................................................   3.Οι όροι έχουν ως εξής :  Όροι του δανείου πριν από την καταβολή της χρηματοδοτικής κοινοτικής συνδρομής  Όροι του δανείου μετά από την καταβολή της χρηματοδοτικής κοινοτικής συνδρομής    Ποσό :  Επιτόκιο :  Διάρκεια :  Επιστροφή :  Λοιπά ( να προσδιορισθεί ):                      4.Το κεφάλαιο που αντιστοιχεί στην επιδότηση επιτοκίου ( καταβάλλεται στην τράπεζα ) υπολογίστηκε ως εξής : Ημερομηνία και υπογραφή του αιτούντος ( και του δικαιούχου εάν πρόκειται για διαφορετικά φυσικά ή νομικά πρόσωπα )   Ημερομηνία και υπογραφή του ενταταλμένου της τράπεζας  Πιστοποιείται από την αρμόδια αρχή   ( ακριβής ονομασία )  ( Ημερομηνία, υπογραφή και σφραγίδα )   ΠΑΡΑΡΤΗΜΑ ΙΙΙ     Αίτηση εισφοράς για ταμείο εγγυήσεων   Αριθμός της αίτησης :  ( να συμπληρωθεί από την Επιτροπή )  Κράτος μέλος :   1 . Ζητείται χρηματοδοτική συμμετοχή της Κοινότητας ύψους ....................................... ( 1 ) για το ταμείο εγγυήσεων :  Όνομα :  Διεύθυνση :  Τηλ./Τέλεξ/Τέλεφαξ :   2.Το καταστατικό/σχέδιο καταστατικού ( 2 ) επισυνάπτεται στο παράρτημα .   3 .- Το κεφάλαιο ανέρχεται σε  -Η συμμετοχή του κράτους μέλους ανέρχεται σε   4.Διαβεβαιώνεται ότι το ταμείο εγγυήσεων πληροί τους όρους που προβλέπονται στα άρθρα 5 έως 8 του κανονισμού ( ΕΟΚ ) αριθ . 1960/91 ( 3 ).   5.Περιγραφή του συστήματος που προβλέπεται για τον έλεγχο των δραστηριοτήτων του ταμείου ( αναφέρατε ισχύουσες νομοθετικές, κανονιστικές ή διοικητικές διατάξεις ).   Πιστοποίηση των αρμόδιων εθνικών αρχών :   Ημερομηνία,  υπογραφή και σφραγίδα (1 )   Ποσοτό σε Ecu ή σε εθνικό νόμισμα . Σε περίπτωση ένδειξης σε Ecu, αναφέρατε τη χρησιμοποιούμενη ισοτιμία .  ( 2 )  Διαγράφετε ό,τι δεν ισχύει .  ( 3 )  ΕΕ αριθ . L 181 της 8 . 7 . 1991, σ . 107 .